b'\n_START_ARTICLE_\nJuhani Merikallio\n_START_PARAGRAPH_\nJuhani Merikallio (s. 1946) on suomalainen toimittaja. H\xc3\xa4n ty\xc3\xb6skenteli Yleisradiossa yli 30 vuoden ajan. Parhaiten h\xc3\xa4net tunnetaan pitk\xc3\xa4aikaisena S\xc3\xa4vellahja 22000 -ohjelman toimittajana.  H\xc3\xa4n oli pitk\xc3\xa4\xc3\xa4n Ruotsin radion suomenkielisess\xc3\xa4 toimituksessa ja vieraili aikanaan Suomen televisiossakin uutistoimittajana._NEWLINE_J\xc3\xa4\xc3\xa4ty\xc3\xa4\xc3\xa4n el\xc3\xa4kkeelle Yleisradiosta vuonna 2003 Merikallio muutti takaisin kotiseudulleen Kokem\xc3\xa4elle. Merikallio on edelleen jatkanut toimittajan ty\xc3\xb6t\xc3\xa4 tehden muun muassa radio-ohjelmia Iskelm\xc3\xa4 Satakunnalle. Merikallio on my\xc3\xb6s aktiivisesti mukana SPR:n toiminnassa.  H\xc3\xa4n onkin el\xc3\xa4kkeell\xc3\xa4 todennut olevansa kiireisempi kuin koskaan, sill\xc3\xa4 h\xc3\xa4n on mukana vapaaehtoistoiminnassa sek\xc3\xa4 eri yhdistysten ja j\xc3\xa4rjest\xc3\xb6jen avustajana._NEWLINE_Vuodesta 2007 l\xc3\xa4htien Juhani Merikallio on ollut Kokem\xc3\xa4en kaupunginvaltuustossa SDP:n edustajana. H\xc3\xa4n oli my\xc3\xb6s eduskuntavaaliehdokkaana vuonna 2011.'